|  |  |  |
| --- | --- | --- |
| ГРБОВИ ЗА МЕМОРАНДУМ | Republica Serbia  Provincia Autonomă Voivodina  **Secretariatul Provincial pentru Educație, Reglementări,**  **Administrația și Minoritățile Naționale – Comunitățile Naționale**  Bulevar Mihajla Pupina 16, 21000 Novi Sad  Т: +381 21 487 40 35,  ounz@vojvodinа.gov.rs | |
|  | NUMĂRUL: 128-61-382- /2020 | DATA: 26.03.2020 |

TUTUROR ȘCOLILOR ELEMENTARE ȘI MEDII DIN TERITORIUL P.A. VOIVODINA

Directorului

OBIECTUL: Informație cu privire la modificarea calendarului școlar al activității instructiv-educative în școlile elementare și medii din teritoriul P.A. Voivodina pentru anul școlar 2019/2020

În conformitate cu articolul 28 alineatul 5 din Legea privind bazele sistemului de educație și instrucție („Monitorul oficial al RS, nr. 88/2017, 27/2018-altă lege, 10/2019, 27/2018-altă lege și 6/2020) și având în vedere starea de urgență actuală în întreg teritoriul Republicii Serbia, a fost adoptată hotărârea privind modificarea calendarului activității instructiv-educative a școlilor elementare și medii din teritoriul P.A. Voivodina pentru anul școlar 2019/2020. Această modificare este în funcția folosirii optime și raționale a timpului elevilor în perioada planificată pentru așanumita vacanță de primăvară (Paște) și care nu-și are nici scopul nici importanța în condițiile de stare de urgență.

În calendarul școlar pentru anul 2019/2020 s-a planificat ca vacanța de primăvară să se desfășoare în perioada 10-20 aprilie 2020, în timp ce prima zi lucrătaoare ar fi fost 21 aprilie 2020. Din cauza situației nou apărute cu pandemia virusului COVID-19, precum și din cauza proclamării stării de urgență și a setului de măsuri care se referă la controlul deplasării cetățenilor și la suspendarea liniilor de autobus urbane și interurbane și a tuturor conținuturilor culturale și sportive, considerăm că aceste zile în perioada 10-20 aprilie ar trebui să le folosim pentru învățarea la distanță.

În conformitate cu cele menționate, modificarea planificată a calendarului se va desfășura în felul următor:

* din 10 - 13 аprilie 2020 (Paștele conform calendarului Gregorian) - conținuturile educative referitoare la sărbătoare, precum și conținuturile care se referă la timpul liber al elevilor;
* din 14 până în 16 aprilie 2020 (luni-joi) – cursuri la distanță conform orarului, precum și alte activități planificate de către școală și învățători și profesori;
* din 17 până în 20 aprilie 2020 (Paștele conform calendarului Iulian)- conținuturile educative referitoare la sărbătoare, precum și conținuturile care se referă la timpul liber al elevilor;
* din 21 aprilie 2020 (de marți)– continuarea cursurilor la distanță planificate inclusiv și cursurile în fiecare sâmbătă.

Modificarea calendarului școlar va face posibilă, în același timp, recuperarea segmentelor omise ale procesului didactic. În baza acestei măsuri așteptăm ca în urma normalizării situației, activitatea educativ-instructivă să se întoarcă în cursul curent, iar cursurile să se încheie în timpul planificat.

Cu privire la modificarea calendarului școlar trebuie informați toți angajații, elevii și părinții, respectiv reprezentanții legali.

SECRETAR PROVINCIAL

Nyilas Mihály